सांसद गुजराल के गोद लिए गांव धीना में भी वाटर सप्लाई मोटर का कनेक्शन काटा
बकायाबिलों की रिकवरी में जुटे पावरकॉम ने राज्यसभा सांसद नरेश गुजराल द्वारा गोद लिए गांव धीणा में पानी की मोटर का कनेक्शन काट दिया गया है। गांव में 3 हजार वोटर हैं। सभी परिवार दो दिन से पानी की कमी से परेशान हैं। पावरकॉम की सख्ती उतनी देर ही चलेगी, जब तक नई सरकार का फैसला नहीं हो जाता। रिकवरी कैंपेन चलाने के आॅर्डर 10 मार्च तक ही हैं। नई सरकार किस पार्टी की बननी है, ये 11 मार्च को क्लियर हो जाएगा। पावरकाॅम ने जिले में 7.75 करोड़ रुपए सरकारी विभागों से लेने हैं। अभी तक 50 लाख भी नहीं उगाहे जा सके। इसी तरह प्राइवेट सेक्टर पर भी बकाया है। पावरकॉम के जानकार बताते हैं कि पूरे दो साल रिकवरी पर ध्यान नहीं दिया गया। अब नए साल का टैरिफ बढ़ाने के लिए रेगुलेटरी कमिशन के सामने लोग इस संबंधी सवाल उठाने लगे थे। इसके बाद आॅर्डर हुए कि 10 मार्च तक रिकवरी की जाए। हालत ये है कि सिटी में गदईपुर इलाके में ऐसे कई कारखाने हैं, जिनके महीनों से 10-10 लाख के बिजली बिल वसूले नहीं गए। अब इन्हें शिकंजे में लिया जा रहा है। वहीं, राज्यसभा सांसद नरेश गुजराल द्वारा गोद लिए गांव धीणा के लोग खेती मोटरों से पानी लेकर कर रहे हैं। पंचायत के पास इतना पैसा नहीं है कि वाटर वर्क्स का बिजली का बिल दे सके। पब्लिक हेल्थ विभाग भी बिल अदायगी में विफल रहा। जिसने जिले में 1 करोड़ से ज्यादा का बिल देना है।
सख्ती
hin_Deva hin_Deva mag_Deva